open-index/open-wikipedia-markdown huggingface dataset:
Norman Borlaug

**Norman Ernest Borlaug** (25. 3. 1914., Cresco - 13. 9. 2009., Dallas) bio je američki agronom, "otac" Zelene Revolucije i dobitnik nobelove nagrade za mir 1970.

## Reference
What's My Line?

**What's My Line?** bila je američka televizijska igra, koja je jednom tjedno emitirana na programu CBS od 1950. do 1967. godine. U njoj je posebna "komisija" specijalnih gostiju nastojala pogoditi zanimanje natjecatelja. Od 1968. do 1975. emitirana je van televizijske mreže kao televizijski kviz. Inspirirala je brojne verzije u drugim državama, radio-verzije, a u jednom trenutku i kazališnu predstavu.

Koncept te TV-serije parodirao je Woody Allen godine 1972. u svom filmu *[[Everything You Always Wanted to Know About Sex]]*.

## Vanjske veze

* Complete Episode Guide for ''What's My Line?'' at TV.com 
* Yahoo Groups Discussion Forum for ''What's My Line?'' 
* 
* 
* 
* 
* UK Gameshows: "What's My Line?"
* UK Whirligig: "What's My Line?"
* What's My Line? — Live On Stage 
* Complete episode of ''What's My Line?'' at the Internet Archive
Patrick Swayze

**Patrick Wayne Swayze** (, 18. kolovoza 1952. - Los Angeles, 14. rujna 2009.) bio je američki glumac, plesač i kantautor.

Pohađao je prestižne američke plesne škole, a majka mu je bila američka koreografkinja Patsy Swayze. Pojavio se u epizodi serije M.A.S.H. 1981. godine, a popularan postaje 1987. godine ulogom u filmu *[[Prljavi ples]]*. Od 1975. do smrti bio je oženjen Lisom Niemi. Par nije imao djece. Sa ženom je uzgajao arapske pastuhe na svom ranču. Nakon očeve smrti 1982. Swayze je zapao u alkoholizam, a liječenju se podvrgnuo 1994. kada mu se sestra ubila.

Neki njegovi poznati filmovi su: *[[Duh (1990)|Duh]]*, *[[Pakleni val]]* (gdje je glumio ulogu Bodhija, karizmatičnog vođe skupine surfera koji pljačkaju banke u Los Angelesu), *[[Donnie Darko]]*, *Crni pas*, *Kuća na putu*, a u nastavku *Prljavog plesa* iz 2004. pojavio se u cameo ulozi.

Početkom 2008. Swayzeu je dijagnosticiran rak gušterače. Unatoč njegovom velikom optimizmu i borbi, rak je metastazirao na jetru te je Swayze umro 14. rujna 2009., u 58. godini života.

## Reference

## Vanjske veze
*
Géza

**Gejza** (mađ. *Géza nagyfejedelem*, 945.-997.) bio je Veliki knez Mađara između 972. i 997. godine.

## Život
Gejza je bio sin Takšonja, Velikog kneza Mađara. Tijekom očeve vladavine oženio je Šarolt, kćer kneza Transilvanije, a njihov će sin Stjepan 1003. preuzeti kontrolu nad majčinom postojbinom. Nakon očeve smrti 972. godine, Gejza postaje Veliki knez Mađara, a ubrzo po krunidbi prima kršćansku vjeru i dopušta preobraćenje Mađara.

Njegovom vladavinom završavaju pljačkaški pohodi Mađara, a on sam će sklopiti savez sa Svetim Rimskim Carstvom. Kada se njemački plemić Henrik pobunio protiv Svetog Rimskog Cara Otona III., Mađarska je plemiću objavila rat. To ipak neće spriječiti praktičnog Gejzu da sklopi desetak godina kasnije dogovor s Henrikom od Bavarske o vjenčanju svog sina i nasljednika Stjepana za njegovu kćer.

Gejza je umro 997. godine, ostavivši prijestolje u nasljeđe svom jedinom sinu Stjepanu.
Armchair Theatre

***Armchair Theatre*** je britanska televizijska antologija koja se u svom originalnom obliku emitirala na mreži ITV od 1956. do 1968. godine, a povremeno tokom 1970-ih. Sastojala se od 50-minutnih TV-drama koje su najčešće, pogotovo kada je njen producent bio Sydney Newman, imale snažnu socijalnu notu, odnosno bile djelo generacije pisaca poznate kao Mladi gnjevni ljudi.

Serija je u historiju ušla po science fiction epizodi *Underground* koja se emitirala uživo 30. novembra 1958. godine, a kojom je prilikom usred emitiranja umro glumac Gareth Jones, nakon čega je režiser William Kotcheff bio prisiljen improvizirati scenarij i režiju kako bi emisiju dovršio a da gledatelji to ne primjete.

Armchair Theatre je poznat po tome što su pojedine epizode kasnije poslužile kao podloga za nove TV-serije kao što su *[[Out of This World (UK TV serija)|Out of This World]]* i *[[Callan (TV-serija)|Callan]]*.

## Reference

## Vanjske veze
* 
* Page on the series at the Television Heaven website 
*
Playhouse 90

***Playhouse 90*** je bila američka televizijska antologija koja se emitirala na programu TV-mreže CBS od 1956. do 1961. Ime (doslovno: "Kazalište 90") je dobila po tome što su pojedine epizode, odnosno TV-drame za razliku od dotadašnjih TV-antologija trajale 90 umjesto 60 minuta. To je autorima omogoćilo daleko veću kreativnu slobodu, odnosno ambicioznije projekte poput ekranizacija prestižnih romana. Oni su, s druge strane, zahtjevali veći budžet kao i stvarali poteškoće pri održavanju stalnog TV-programa, pogotovo u prvoj sezoni, kada su se epizode emitirale uživo.

Serija je doživjela ogroman uspjeh kod kritičara, a kasnije je postala zapažena zbog niza talenata koji su upravo zahvaljujući njoj postali velika imena. Među njima se ističe režiser John Frankenheimer koji je snimio čak 27 epizoda. Nekoliko epizoda je kasnije adaptirano u zapažene holivudske igrane filmove.

## Reference

## Vanjske veze
* 

* "Backstage at Playhouse 90," ''Time'', December 2. 1957 
* 'Writing for Television" by Rod Serling 
* "Preserving television for future viewers" by Jake Ayres. ''Daily Bruin'', May 30, 2007.
The Price Is Right

***The Price Is Right*** (doslovno: "Cijena je prava") je televizijska igra na koju prava trenutno drži FremantleMedia, kompanija-kći RTL Grupe. U njoj natjecatelji nastoje osvojiti neki proizvod tako što nastoje što točnije pogoditi njegovu cijenu. Originalna verzija se prikazivala u SAD na programima mreža CBS i ABC od 1956. do 1965. Nova istoimena verzija je započeta 1972. i u raznim oblicima se emitira do danas, s time da je prava na nju Fremantle stekao 1996. godine. Po licenci je prodana u nizu zemalja koje imaju vlastite verzije.

## Vanjske veze
* Official Fremantle website and video social network community for ''The Price Is Right''
* Official CBS website for ''The Price Is Right''
* The Price Is Right at the National Film and Sound Archive
* ''OK, il prezzo è giusto!'' - Italijanski fan website
* ''Der Preis Ist Heiss'' Fansite 
* ''Le Juste Prix'' Fansite
* ''Le Juste Prix'' Fansite za francusku verziju
Disneyland (TV serija)

***Antologijska serija Walta Disneya*** (*Walt Disney anthology television series*), kolokvijalno poznata pod nazivom ***The Wonderful World of Disney*** je američka televizijska antologija koja se na raznim TV-mrežama emitirala od 1954. do 2008. Počela se emitrati pod nazivom ***Disneyland*** na programu ABC, a na samom početku joj je voditelj bio Walt Disney. Predstavlja drugu najdugovječniju emisiju u historiji američke televizije.

1970-ih i 1980-ih ju je u okviru mreže JRT emitirala tadašnja Radiotelevizija Beograd.

## Vanjske veze
* 
* Information about the book ''The Wonderful World of Disney Television'' by Bill Cotter
* Episode list (1954–1996)
Castel del Monte

**Castel del Monte** (talijanski: *Dvorac na brdu*) je srednjovjekovni dvorac rimsko-njemačkog cara Fridrika II. izgrađen 1240.-1249. godine u pokrajini Apulia u južnoj Italiji.

## Historija

Fridrik II. je vjerojatno bio inspiriran oktogonalnom Kupolom na stijeni (džamiji u Jeruzalemu) koju je vidio na svom križarskom pohodu, ali i Dvorskom kapelom Karla Velikog u Aachenu. Osmerokut vjerojatno predstavlja posredni simbol između kvadrata (koji predstavlja zemlju) i kruga (koji predstavlja nebo) - vjerojatno aluzija na Fridrika kao vladara po božjem poslanju.

Dvorac je završen 1249. godine i korišten je prije svega kao lovački dom za Fridrika II. do njegove smrti 1250. godine. Kasnije je pretvoren u zatvor, korišten kao sklonište od kuge i naposljetku pao u zaborav. Izvorno je posjedovao mramorne zidove i stupove koje su pokrali i raznijeli razni vandali.

Nakon što je stoljećima bio napušten, otkupila ga je talijanska vlada 1876. godine za sumu od 25,000 lira, i započela je njegovu restauraciju 1928. godine.

Središnji zaplet u romanu "*[[Ime ruže]]*" Umberta Ecoa je srednjovjekovna utvrda *"Aedificium"* koja je zasigurno utemeljena na Castelu del Monte.

Castel del Monte je upisan na UNESCOv popis mjesta svjetske baštine u Europi 1996. godine.

Castel del Monte se nalazi na stražnjoj strani talijanske kovanice Eura od 1 centa.

## Arhitektura

Castel del Monte je primjer zamka koji, budući da se nalazi izvan grada, ima snažan obrambeni izgled. To se očituje u dvostrukom zatvaranju prema van, kulama (26 m visokim), ali i zidovima (25 m). Ipak, bitan novi element, više karakterističan za gotiku nego za romaniku, je otvaranje u veliko središnje dvorište (promjera 56 metara), ali i nedostatak opkopa oko dvorca i mosta na ulazu.

Još jedan detalj koji dokazuje kako je ova građevine zamišljena više kao dvorac za uživanje nego kao obrambena utvrda jesu stubišta u kulama koje vode na drugi kat. Ona su, naime, zakrivljena s desna ulijevo, dok je praksa u srednjem vijeku bila da se stubišta prave zakrivljena slijeva udesno kako bi se onemogućilo eventualnim neprijateljima da idući nagore zamahuju mačevima, dok su branitelji mogli odozgo lagano da se brane zamahujući mačevima u desnoj ruci.

Tlocrt utvrde (ali i njenih osam kula) je izveden isključivom uporabom osmerokuta u strogoj simetriji što ukazuje na geometrijsku kompoziciju.

Ulazna vrata plastički su izdvojena i naglašena visokim zabatom, kapitelima i vijencem. Podjelu unutrašnjosti na dva kata čitamo izvana po uskom zaobljenom vijencu koji obilazi čitavu građevinu i dijeli je horizontalno.

## Povezano
* Gotička arhitektura

## Izvori
* Jadranka Damjanov, *Likovna umjetnost II.*, Školska knjiga, Zagreb, 1994. 

## Vanjske veze

* Fotogalerija Castel del Montea
Messier 56

**Messier 56** (M56 ili NGC 6779) je malen i taman kuglasti skup u zviježđu Lira. M56 spada među originalna otkrića Charlesa Messira. Prvi put ga je ugledao 23. siječnja 1779. godine i opisao kao *maglicu bez zvijezda*, slično kao i većinu kuglastih skupova. Prvi ga je u zvijezde razlučio William Herschel oko 1784. godine.

## Svojstva
M56 je jedan o kuglastih skupova najslabijeg sjaja u Messiorovom katalogu, posebno zbog nedostatka sjajne jezgre koju ima većina kuglastih skupova. M56 spada u skupove tipa X , što znači da nije veoma gust. Udaljenost skupa je oko 32,900 ly, na toj udaljenosti njegov prividna promjer od 8.8 lučnih minuta odgovara stvarnom promjeru od 85 ly. Najsjajnije zvijezde imaju sjaj od magnitude + 13. Do danas je u skupu otkriveno desetak promjenjivih zvijezda. Skup nam prilazi velikom brzinom od 145 km/s.

## Amaterska promatranja
M56 nalazi se na pola puta od između zvijezda Bete Labuda i Game Lire. Moguće ga je uočiti s dvogledom ali za to su potrebni malo bolji promatrački uvjeti. Skup je lijep prizor zbog činjenice da se nalazi u Mliječnoj stazi pa je okružen mnogobrojnim zvijezdama. U teleskopu od 150 mm moguće je uočiti oko 6 zvijezda na povećanju od 100 puta. Veći teleskopi, poput 250 mm teleskopa u stanju su razlučiti cijeli skup.
Messier 57

**Maglica Prsten** znana i kao **Messier 57** (M57 ili NGC 6720) smještena je u zviježđu Lira. M57 se smatra prototipom planetarnih maglica jer objedinjuje gotovo sve njihove karakteristike - simetričnost, ovojnice od plinova, snažno emitiranje svijetla na valnoj duljini od 500.7 nm i bijelog patuljka u svom središtu.

Maglicu je otkrio Antoine Darquier de Pellepoix 1779. godine. Samo nekoliko dana kasnije otkrio ju je i Charles Messier. Grof Friedrich von Hahn prvi je otkrio središnju zvijezdu 1800. godine.

## Svojstva
M57 nalazi se oko 2,300 ly od Zemlje. Prividan sjaj maglice je + 8.8 magnituda. Većina svjetla je emitirana u jednoj valnoj duljini od 500.7&nbsp;nm.
Dimenzije prstena M57 su 1.4'x1.0', na udaljenosti od 2,300 ly to odgovara linearnim dimenzijama od 0.9 x 0.7 ly. 
Oko središnjeg prstena protežu se ovojnice plinova s promjerom od 2.4 ly. Maglica se širi brzinom od 1" po stoljeću i zahvaljujući tome moguće je procijeniti njenu starost na 6 do 8 tisuća godina.

Središnja zvijezda M57 je bijeli patuljak. Radi se o jezgri zvijezde dimenzija usporedivih sa Zemljom. Sjaj bijelog patuljka je + 14.7 magnituda ali zbog velike temperature on većinom zrači u UV dijelu spektra.

Izgled maglice M57 je sličan je planetarnoj maglici M27. Razlika je što M57 vidimo oko 30° otklonjeni od osi, a kod M27 taj kut je gotovo 90°.
Masa maglice je oko 0.2 solarne mase.

## Amaterska promatranja
M57 moguće je vrlo lako pronaći. Nalazi se točno na pola puta od između zvijezda Beta i Gama Lire. Unatoč velikom sjaju zbog malih dimenzija maglice potrebno je veće povećanje da bi se raspoznala. Zbog toga je gotovo nevidljiva u dvogledima 10x50 dok veći dvogledi s povećanje od 20 i više puta je mogu pokazati. U teleskopima oblik prstena će biti jasno uočljiv. Teleskopi veći od 200&nbsp;mm pokazat će da je i unutrašnjost maglice ispunjena plinom. Teleskopi veći od 500&nbsp;mm mogu pokazati vanjske ovoje maglice ali u savršenim uvjetima. Za uočavanje centralne zvijezde potreban je teleskop od 350&nbsp;mm, tamno nebo, stabilna atmosfera i velika povećanja.

## Vanjske veze
Skica maglice M57
Messier 58

**Messier 58** (M58 ili NGC 4579) je spiralna galaktika magnitude + 9.7 u zviježđu Djevice. Galaksiju je 1779. godine otkrio Charles Messier. Lord Rosse je sredinom 19. stoljeća prvi u njoj uočio spiralnu strukturu.

## Svojstva
M58 je prijelazna galaksija, na pola puta između klasične i prečkaste spiralne strukture. Galaksija se približno nalazi na udaljenost od 68 milijuna godina svjetlosti. Njene prividne dimenzije od 6 x 4 lučne minute odgovara stvarnim dimenzijama od 120,000 puta 80,000 što je čini galaksijom većom od Mliječne staze. Do danas su otkrivene dvije supernove u galaksiji.

## Amaterska promatranja
Galaksija M58 pripada među tamnije galaktike u Messierovom katalogu ali sjajnije u skupu galaktika Virgo. U 200&nbsp;mm teleskopu galaktike je tamna, velika i okrugla s sjajnom zvjezdolikom jezgrom.

## Vanjske veze

* Skica M58
Messier 59

**Messier 59** (M59 ili NGC 4621) je eliptična galaksija u zviježđu Djevice. Galaksiju je otkrio Johann Gottfried Koehler 11. travnja 1779. godine prilikom promatranja kometa. Charles Messier samostalno ju je otkrio 15. travnja 1779. kada je promatrao isti komet. U istoj noći Messier je otkrio i M60.

## Svojstva
M59 je član skupa galaktika Virgo i pripada među veće galaktike u njemu. Unatoč velikim dimenzijama, M59 nije sjajna kao M49, M60 i M87. Galaksija pripada u tip E5 eliptičnih galaktika s dužom osi koja mjeri oko 90,000 ly u dužini. Udaljenost galaktike je oko 60,000,000 ± 5,000,000 ly. M59 ima oko 1900 ± 400 kuglastih skupova u svom halo-u. To je nekoliko puta više od Mliječne staze ali još manje od gore navedenih galaksija.

## Amaterska promatranja
M59 ima prividni sjaj od + 9.6 magnituda. Galaksiju je moguće uočiti u teleskopu od 80&nbsp;mm ako se promatra s tamne lokacije. Kroz 200&nbsp;mm teleskop iz naselja galaktika izgleda kao izduženi oval s "prečkom" u sredini. U 200&nbsp;mm teleskopu dimenzije galaktike su oko 2x1.5 lučnih minuta.

## Vanjske veze

* Skica M59 s M60
The Adventures of Sir Lancelot

***The Adventures of Sir Lancelot*** je bila britanska igrana TV-serija koja se u produkciji Sapphire Films za ITC Entertainment originalno emitirala na programu ITV-a 1956. i 1957. godine. Glavni je glumac bio William Russell u naslovnoj ulozi Sir Lancelota, Viteza Okruglog stola na dvoru kralja Arthura u Kamelotu.

*The Adventures of Sir Lancelot* je u historiju ušla kao prva britanska TV-serija koja se prikazivala u boji, kao i prva koja se emitirala na američkim TV-mrežama. Snimanje je započeto u crno-bijeloj tehnici - što je bilo normalno, s obzirom da tada u Velikoj Britaniji nije bilo TV-programa u boji - ali je njena popularnost u SAD, gdje je televizija u boji postajala dostupna, dovela do toga da se posljednje epizode snime u boji.

## Vanjske veze
* ''The Adventures of Sir Lancelot'' at the Internet Movie Database.
* Episode guide at The Historical Adventure Series Guide website.
Search for Tomorrow

***Search for Tomorrow*** je bila američka televizijska sapunica koja se originalno emitirala na programu CBS od 1951. do 1982. odnosno na programu NBC od 1982. do 1986. Radnja je pratila život Joanne Gardner (koju je tumačila Mary Stuart) u provincijskom gradiću po imenu Henderson. U vrijeme kada je snimanje obustavljeno 1986. predstavljala je najdugovječniju igranu seriju u historiju američke televizije.

## Znameniti glumci
Mnogi poznati filmski i televizijski glumci su nastupili u *Search for Tomorrow*, često prije nego što su postali slavni:
* Don Knotts (Wilbur Peterson)
* Ken Kercheval (Dr. Nick Hunter)
* Larry Hagman (Curt Williams)
* Audra Lindley (Sue Knowles)
* Susan Sarandon (Sarah Fairbanks)
* John James (Tom Bergman)
* Kevin Kline (Woody Reed)
* Morgan Fairchild (Jennifer Pace)
* Kevin Bacon (Todd Adamson)
* Cynthia Gibb (Susan 'Suzi' Martin Wyatt)
* Michael Corbett (Warren Carter)
* Olympia Dukakis (Dr. Barbara Moreno)
* Viggo Mortensen (Bragg)
* Jane Krakowski (Theresa Rebecca "T.R." Kendall)
* Joanna Going (Evie Stone)
* Audrey Landers (Connie)
* Lee Grant (Rose Peterson)
* Sandy Duncan (Helen)
* Barbara Babcock (Gwen Delon)
* Meg Myles (Mavis Stone)
* Barbara Luna (Anna Ryder)
* Domini Blythe (Estelle Kendall)
* Michelle Joyner (Sarah Whiting)
* Jacqueline Schultz (Patti Tate Whiting McCleary)
* Patsy Pease (Cissy Mitchell Sentell)
* Adam Storke (Andrew Ryder)
* Jennifer Gatti (Angela Moreno)
* Damion Scheller (Joshua Moreno)
* Angela Bassett (Selina McCulla)
* Lisa Peluso (Wendy Wilkins)
* Louise Shaffer (Stephanie Wilkins)#2
* Ann Williams (Eunice Gardner Wyatt)
* Roger Montalto (Italian Baby)

## Vanjske veze
* 
* Search episodes through AOL Video
* Search for Tomorrow Script Collection at Syracuse University Special Collection Research Center - breakdowns and scripts from 550+ episodes, 1971-1974
Messier 60

**Messier 60** (M60 ili NGC 4649) je divovska eliptična galaksija u zviježđu Djevici. Galaksiju je otkrio Johann Gottfried Koehler 11. travnja 1779. godine prilikom promatranja kometa. Nekoliko dana kasnije Charles Messier promatrao je isti komet i samostalno otkrio M60.

## Svojstva
M60 nalazi se na udaljenosti od 55 ± 4 milijuna svjetlosnih godina. Njene prividne dimenzije od 7 x 6' odgovaraju stvarnim dimenzijama od 100,000 ly. Prividni sjaj ove galaktike je + 8.8 magnituda, stvarni sjaj je - 22.3 magnitude što odgovara sjaju 60 milijardi puta većem od Sunca.
Halo M60 sadrži oko 5,100 kuglastih skupova. M60 dio je Virgo skupa galaksija.

Oko 2.5' od M60 nalazi se galaktika NGC 4649. Iako se na prvi pogled čini da se te galaktike sudaraju fotografije nisu otkrile nikakve poremećaju u njihovim strukturama. Galaksija NGC 4649 nalazi se samo u doglednici s M60.

## Amaterska promatranja
Dvije galaktike je moguće uočiti već u teleskopu od 100&nbsp;mm promjera. U 200&nbsp;mm teleskopu M60 je sjajna, okrugla i proteže se na oko 1.5' i površina galaktike je granulasta.

## Vanjske veze

* Skica M60
Messier 62

**Messier 62** (M62 ili NGC 6266) je kuglasti skup u južnom dijelu zviježđa Zmijonosac. Kuglasti skup je otkrio Charles Messier 1771. godine. William Herschel ga je prvi razlučio u zvijezde i opisao ga kao minijaturni M3.

## Svojstva
M62 se nalazi na udaljenosti od 22,500 ly. 
Promjer skupa mjeri oko 100 ly, a prividni promjer je 15'. 
M62 nalazi se veoma blizu galaktičkog središta, oko 6,100 ly. 
Utjecaj gravitacijskih sila Mliječne staze je očit jer je jezgra skupa izmaknuta iz središta skupa. 
Jezgra skupa je veoma gusta i vjerojatno je u prošlosti proživjela urušavanje.
M62 u sebi ima 89 otkrivenih promjenjivih zvijezda. 

## Amaterska promatranja
Skup se nalazi veoma blizu horizonta iz naših krajeva. 
U kulminaciji diže se tek 15° nad horizontom i zato su promatranja otežana. 
Skup je moguće uočiti u 10x50 dvogledu kao mrljicu malo istočnije i južnije od Antaresa. 
U 200 mm teleskopu moguće je vidjeti znatnu granulaciju, naznake zvijezda, na površini skupa. Na zapadnom dijelu skupa nalaze se tri zvjezdice. Sama jezgra skupa je umjereno sjajna i elipsasta.
Messier 63

**Messier 63** (M63 ili NGC 5055) je spiralna galaksija u zviježđu Lovački psi. Galaksiju je otkrio suradnik Charlesa Messiera, Pierre Mechain, 1779. godine.

## Svojstva
M63 je spiralna galaktika udaljena oko 37 milijuna ly od nas. Galaksija je dimenzijama slična našoj Mliječnoj stazi. Po dužoj osi pruža se oko 100,000 ly. M63 je članica grupe galaktika čiji je dominantni član M51. Godine 1971. u galaktike je eksplodirala Tip I supernova i dosegla je prividan sjaj od + 11.8 magnituda.

Spiralnu strukturu galaktike je prvi uočio Lord Rosse 1850. godine.

## Amaterska promatranja
M63 je tek elipsasta mrlja u manjim teleskopima. Čak ni 200&nbsp;mm teleskop iz naseljenog mjesta ne otkriva ništa više od sjajne, elipsaste mrlje. Galaksiju je moguće uočiti manjim teleskopom. Objektiv od 80&nbsp;mm je više i nego dovoljan. Najpogodnije vrijeme za promatranje je u ožujku kada se galaktika nalazi visoko nad horizontom.

## Vanjske veze

* Skica M63
Messier 64

**Messier 64** (M64 ili NGC 4826) je spiralna galaksija koju je otkrio Edward Pigott 1779. godine. Charles Messier otkrio ju je 1780. i uvrstio kao 64. objekt svog kataloga. M64 nosi naziv *Crnooka galaksija* koji je dobila zbog oblaka prašine i plina koji okružuje jezgru. Tu pojavu je prvi zamijetio William Herschel.

## Svojstva
M64 se nalazi na udaljenosti od oko 24 milijuna ly. Njen promjer je oko 70,000 ly, za trećinu manji od naše galaksije. Ukupan sjaj je - 20.6 magnitude, oko 1.5x manji od sjaja naše galaksije.

Svemirski teleskop Hubble detaljno je proučavao galaksiju. Zvijezde u galaksiji se kreću u smjeru kazaljke na satu ali plinovi u vanjskim dijelovima galaktike se kreću u suprotnom smjeru. Vjeruje se da je ta pojava uzrokovala stvaranje masovnog oblaka prašine i plina. Uzrok svim tim neobičnostima je sudar s drugom galaksijom. Vjeruje se da se sudar dogodio s galaksijom koja je rotirala u suprotnom smjeru od M64. Manja galaktika u tom sudaru, koji se odigrao prije oko milijardu godina, u potpunosti je uništena i uklopila se u galaksiju M64.

## Amaterska promatranja
Galaksiju je moguće uočiti već i malim teleskopom. Nalazi se u zviježđu Berenikina kosa. Najpogodnije vrijeme za promatranje je sredinom ožujka kada se galaktika nalazi visoko na nebu. Središnju tamnu regiju moguće je nazrijeti u 200&nbsp;mm teleskopu na povećanju od 100 do 150 puta.

## Vanjske veze

* Skica M64
Messier 65

**Messier 65** (M65 ili NGC 3623) je spiralna galaksija u zviježđu Lav. Galaksiju je osobno otkrio Charles Messier 1. ožujka 1780. godine. M65 je zajedno s M66 i NGC 3628 dio grupe galaktike nazvane Leo Triplet I.

## Svojstva
M65 nalazi se na udaljenosti od približno 22 milijuna ly. Dimenzijama je za oko trećinu manja od naše Mliječne staze. Galaksija ima malo plina i prašine, a zvjezdana formacija je na minimumu. Odnos starih i mladih zvijezda je poprilično visok što pridonosi žućkastoj boji galaksije. Unatoč tome što je blizu M66 i NGC 3628, galaktika M65 izgleda sasvim normalno, bez znakova pretrpljenih sudara ili mimoilaženja starost zvijezda nam govori drugačije. Relativno nedavno dogodio se period brzog stvaranja zvijezda. Vjeruje se da se prije 800 milijuna godina dogodila interakcija s ostalim galaksijama Tripleta.

## Amaterska promatranja
M65 moguće je vidjeti 80&nbsp;mm teleskopom bez većih problema. Koristeći povećanja manja od 80 puta moguće ju je smjestiti u isto vidno polje s M66. Treća, tamnija galaksija, NGC 3628, teže je vidljiva u 80&nbsp;mm teleskopu i za nju je potrebno barem 114&nbsp;mm promjera za ugodno promatranje. Obje galaktike su jasno vidljive u 200&nbsp;mm teleskopu, dok NGC 3628 se malo teže uočava, posebice kada se promatra iz naseljenog mjesta. Pod tamnim nebom sve tri galaktike su lako vidljive. Sve tri galaktike je moguće smjestiti u isto vidno polje na povećanju od 35 puta.

## Vanjske veze

* Skica M65 zajedno s M66
Messier 66

**Messier 66** (M66 ili NGC 3627) je spiralna galaksija, veća susjeda galaktike M65. Također je dio Leo Triplet I grupe galaktika zajedno s NGC 3628. Galaksiju M66 samostalno je otkrio Charles Messier 1. ožujka 1780. godine.

## Svojstva
M66 je nešto veća i sjajnije od svoje susjede, M65. M66 je također spiralna galaksija. Nalazi se na udaljenosti od 24 milijuna ly. Galaksija je bogatija plinom i prašinom od M65. Na fotografijama su jasno vidljivi otvoreni skupovi i maglice u kojima se formiraju zvijezde. Spiralni krakovi su deformirani, vjerojatno zbog interakcije s drugim galaksijama skupa.

## Amaterska promatranja
M66 moguće je vidjeti 80&nbsp;mm teleskopom bez većih problema. Koristeći povećanja manja od 80 puta moguće ju je smjestiti u isto vidno polje s M65. Treća, tamnija galaksija, NGC 3628, teže je vidljiva u 80&nbsp;mm teleskopu i za nju je potrebno barem 114&nbsp;mm promjera za ugodno promatranje. Obje galaktike su jasno vidljive u 200&nbsp;mm teleskopu, dok NGC 3628 se malo teže uočava, posebice kada se promatra iz naseljenog mjesta. Pod tamnim nebom sve tri galaktike su lako vidljive. Sve tri galaktike je moguće smjestiti u isto vidno polje na povećanju od 35 puta.

## Vanjske veze

* Skica M66
Messier 68

**Messier 68** (M68 ili NGC 4590) je kuglasti skup u zviježđu Vodena zmija. Otkrio ga je Charles Messier 1780. godine. Williamu Herschelu je prvom uspjelo razlučiti ga u pojedine zvijezde.

## Svojstva
M68 se nalazi na veoma neobičnom mjestu za kuglasti skup. Nalazi se daleko od ravnine Mliječne staze okolo koje su smješteni ostali kuglasti skupovi. Na nebeskoj sferi on se nalazi suprotno od središta Mliječne staze. 

Udaljenost skupa je oko 33,000 ly i prostire se na 106 ly. Sadrži 42 poznate promjenjive zvijezde od kojih 28 pripada tipu RR Lyrae. Prividni sjaj skupa M68 je + 7.3 magnitude, a prividni promjer je 11'.

## Amaterska promatranja
M68 je veoma teško promatrati iz naših krajeva. Skup ima veliku južnu deklinaciju i zbog toga se malo diže iznad horizonta. Od njega je teže promatrati samo galaksiju M83 jer se ona nalazi još južnije na nebeskoj sferi. U 200 mm teleskopu prilikom promatranja iz naselja i ako su uvjeti dobri, moguće je uočiti naznake granulacije i neke osnovne detalje u skupu poput jezgre.
Sainte-Chapelle

**Sen Šapel** (Sveta kapela, francuski - Sainte-Chapelle) se nalazi u Parizu na ostrvu Site (ile de la Cité). Kada je građena trebalo je da bude pupak sveta, fokus francuske monarhije. Podignuta je po nalogu Luja IX. Trebalo je da bude grandiozni relikvijar, relikvijar svih relikvijara. Tu su prenete relikvije iz Carigrada. Ona je na neki način simulacija Bogorodice Farske iz Carigrada. Bogorodica Farska je bila imitacija neba na zemlji, a kroz elemente koji su kroz relikvije bili predstavljeni naglašavalo je tu funkciju. Ovde su najsvetije ikone Hristove i Bogorodičine. Sen Šapel je dvospratna građevina, tu je i jedan stakleni relikvijar koji je od poda do prozora u vitražu sa raznim scenama. Naglasak u apsidi stavlja se scenom krunisanja Davida. Po pravilu u gotičkim građevinama nema unutrašnje dekoracije, međutim ovde je ima. Skulptura ovde vizualizuje nebesko carstvo na zemlji. Duž jedne i druge strane je po 6 apostola, a sam Hristos je okružen učenicima. To naglašavanje francuskog kraljevstva i moći je takođe izrađeno činjenicom da su svi svodovi prekriveni plamenim ljiljanima. U 14. veku Karlo IV u Pragu pravi jednu vrstu ovakve kapele koja je imitacija Sen Šapela, a sve su one imitacija Bogorodice Farske. 

Izgrađena je u gotskom stilu za rekordno vreme od 1238. do 1245.

## Vanjske veze

* Ilustrovana istorija arhitekture: detalji, poveznice
* Arhitektonski opis
Messier 61

**Messier 61** (M61 ili NGC 4304) je spiralna galaksija u zviježđu Djevici.
Otkrio ju je Barnabus Oriani 5. svibnja 1779. godine dok je pratio komet. Charles Messier ju je vidio istog dana kada i Barnabus Oriani ali ju je zamijenio za komet. Šest dana kasnije Messier je shvatio da se ne radi o kometu nego o maglici pa ju je uvrstio u svoj katalog.

## Svojstva
**M61** je jedno od najveći galaktika u skupu Virgo. Njen prividni promjer od 6' odgovara linearnim dimenzijama od 100,000 ly. Udaljenost galaktike je oko 60,000,000 ly. Galaksije je sjajem i dimenzijama slična našoj Mliječnoj stazi.

Do danas su otkrivene četiri supernove u galaksiji.

## Amaterska promatranja
Galaksiju M61 malo je teže promatrati jer je okrenuta naličjem. Zbog toga je njen površinski sjaj nešto niži i zahtjeva tamnije nebo za detekciju. U teleskopu promjera 20 cm se vidi kao tamna, okrugla mrlja s sjajnijim središtem. Naznake spiralne strukture mogu se nazrijeti u teleskopu promjera 40 cm.
Messier 69

**Messier 69** (M69 ili NGC 6637) je kuglasti skup u zviježđu Strijelac. Sličan je svom susjedu, kuglastom skupu M70. M69 je jedan od manjih i tamnijih skupova u katalogu. Charles Messier je osobno otkrio skup u kolovozu 1780. godine. 

## Svojstva
M69 je malen, proteže se tek 7' na fotografijama duge eksponaže. Na fotografijama veoma duge eksponaže njegov promjer raste na 10'. Udaljenost skupa je oko 29,700 ly, njegov stvaran promjer je oko 85 ly. Središte skupa je kompaktna i mjeri samo 3' u promjeru. Jezgra skupa ima promjer od 40" ili 6 ly. M69 nalazi se veoma blizu centra Mliječne staze, oko 6,200 ly. Spektralna klasa skupa je G2 ili G3. M69 pripada među metalom (u astronomiju to su svi elementi teži od helija]] bogatije kuglaste skupove. 
Skup je siromašan promjenjivim zvijezdama. Dosad je otkriveno samo 8 promjenjivih zvijezda u skupu.

## Amaterska promatranja
M69 ima veliku južnu deklinaciju i to otežava promatranja. Skup ima prividni sjaj od + 7.6 magnituda. Moguće ga je vidjeti u dvogledu. Teleskop ne otkriva previše, tek mutnu mrlju s slabom granulacijom.
Messier 70

**Messier 70** (M70 ili NGC 6681) jedan je od tamnijih kuglastih skupova u Messierovom katalogu. Skup je otkrio Charles Messier 31. kolovoza 1780. godine i opisao ga kao "maglicu bez zvijezda". Skup je prvi na zvijezde razlučio William Herschel.

## Svojstva
M70 nalazi se blizu M69, tek je 1800 ly udaljen od njega. M70 je nešto manji i nešto bliži od M69. M70 nalazi se 29,300 ly, promjer mu je 68 ly, a prividan promjer je oko 8'. Jezgra skupa je vjerojatno proživjela urušavanje i zato je veoma gusta i kompaktna. Skup sadrži samo dvije promjenjive zvijezde. M70 se od nas udaljava brzinom od 200 km/s.

M70 je postao slavan kada su Alan Hale i Thomas Bopp promatrali 1995. godine. Pritom su otkrili komet Hale-Bopp.

## Amaterska promatranja
M70 je nešto tamniji od M69. Prividni sjaj M70 je + 7.9 magnituda. Nalazi se na velikoj južnoj deklinaciji što otežava njegovo promatranje iz naših krajeva. U 200 mm teleskop skup se jedva vidi kao okrugla maglica.
Messier 71

**Messier 71** (M71 ili NGC 6838), je kuglasti skup u zviježđu Strelica. M71 je otkrio Philippe Loys de Chéseaux 1745. ili 1746. godine. Pierre Méchain, suradnik Charlesa Messiera samostalno ga je otkrio 28. lipnja 1780. godine. Charles Messier ga je osobno promatrao u listopadu 1780. i dodao ga u svoj katalog kao 71. objekt. U zvijezda ga je prvi razlučio William Herschel 1783. godine.

## Svojstva
M71 je poprilično rijedak kuglasti skup. Dugo vremena dio astronoma ga je klasificirao kao gusti otvoreni skup, sličan M11-u. 1943. godine izvršena je detaljna fotometrija skupa koja je potvrdila da se radi o kuglastom skupu, a ne otvorenom. Cijeli skup se približava nama brzinom od 23&nbsp;km/s i sadrži tek 8 promjenjivih zvijezda.

M71 nalazi se na udaljenosti od 13,000 ly. Središta skupa ima promjer od 5 do 6', dok je promjer skupa na fotografijama oko 7'. Njegov prividan kutni promjer odgovara linearnom promjeru od samo 27 ly, što je poprilično malo za kuglasti skup. Tamniji članovi skupa otkriveni su unutar sfere promjera 24' ili 97 ly. Dali ti tamniji članovi pripadaju skupu još nije potvrđeno.

## Amaterska promatranja
Skup M71 ima prividan sjaj od + 8.2 magnitude. Moguće ga je uočiti dvogledom jer se nalazi u povoljnom položaju za promatranje, posebno u kolovozu kada je u zenitu. Kroz 200&nbsp;mm teleskop, kuglasti skup se prostire na 4' i može se uočiti 10 sjajnijih zvijezda. Skup se nalazi u središnjem pojasu Mliječne staze pa je na manjem povećanju okružen mnogobrojnim zvijezdama.

## Vanjske veze
Skica M71
Messier 72

**Messier 72** (M72 ili NGC 6981) je kuglasti skup u zviježđu Vodenjaka. Jedan je od najtamnijih i najmanjih kuglastih skupova u Messierovom katalogu. Skup je otkrio Pierre Méchain 1780 godine.

## Svojstva
M72 je jedan od najudaljenijih kuglastih skupova u Messierovom katalogu. Nalazi se 53,000 ly, znatno dalje od središta Mliječne staze. Prividan sjaj skupa je + 9.4 ali zbog velike udaljenosti, njegov stvaran sjaj je znatno veći. M72 ima prividan promjer na nebu od 7' što odgovara linearnom promjeru od 108 ly. Skup nam se približava brzinom od 225 km/s.

M72 nije veoma koncentriran, pripada u tip IX kuglastih skupova. Skup sadrži 42 promjenjive zvijezde koje većinom pripadaju tipu RR Lyrae. 
Najsjajnije zvijezde u skupu imaju prividan sjaj od + 14.2 magnitude, dok je prosječna magnituda 25 najsjajnijih zvijezda 15.86. Horizontalna grana skupa ima sjaj od + 16.9 magnituda.

## Amaterska promatranja
M72 se može uočiti u većem dvogledu ili 80 mm teleskopu. Teleskop od 100 mm pokazat će ovalni magličast oblak od 2' u promjeru. U 200 mm teleskopu može se vidjeti kao mrlja od 3' u promjeru bez granulacije.
Messier 73

**Messier 73** (M73 ili NGC 6994) je mala uočljiva nakupina zvijezda 10 i 12 magnitude. M73 je kontrovezan objekt jer se ne radi o fizički povezanim zvijezdama. M73 smjestio se u zapadnom dijelu Vodenjaka, oko 1.5° od M72. 

Nakupinu je otkrio Charles Messier 4. listopada 1780. godine. Messier je nakupinu opisao kao *"skup od tri ili četiri male zvijezde koji podsjeća na maglicu pri prvom pogledu, sadrži vrlo malo maglice u sebi, skup je smješten na istoj [[deklinacija (astronomija)|deklinaciji]] kao i M72 i njegov položaj je određen od iste zvijezde"*.

## Svojstva
Nakupina zvijezda se nalazi na udaljenosti od 2,500 ly, promjera je 2.8' i sadrži žute i narančaste zvijezde. Nije poznato dali su zvijezde fizički povezane ili se radi o slučajnosti. Dok se prividno kretanje i udaljenost tih zvijezda ne prouči bolje, status ovog objekta će biti upitan.

## Amaterska promatranja
M73 moguće je lako uočiti već 100 mm teleskop. Ne predstavlja posebno zanimljiv objekt, a veći teleskopi ne otkrivaju dodatne detalje.
Messier 76

**Messier 76** (M76 ili NGC 650) je planetarna maglica u zviježđu Perzej, jedan je od najtamnijih i najteže uočljivih objekata u Messierovom katalogu. Maglicu je otkrio Pierre Méchain 5. rujna 1780.

## Svojstva
M76 je planetarna maglica koja svojom strukturom podsjeća na drugu planetarnu maglicu - M27. Maglica je poznata pod imenom *Mala Bučica* ili *Maglica Leptir*. Središnji dio maglice vjerojatno je rub blago eliptičnog prstena materijala kojeg mi vidimo skoro u ekvatorijalnoj ravnini. Prsten se širi brzinom od 24&nbsp;km/s. Okomito na ravninu prstena materijal se širi mnogo brže i tvori krila leptira.

Središnji sjajni dio maglice ima dimenzije od 42" x 87", krila 157" x 87", a halo oko maglice pokriva regiju od 290" u promjeru. Materijal iz halo-a je vjerojatno zvijezda izbacila dok se nalazila u fazi crvenog diva. Danas središnja zvijezda ima prividni sjaj od + 16.6 magnituda i temperaturu površine od 60,000 K.

Vizualni prividni sjaj maglice M76 koji se mjeri u zelenom dijelu spektra mnogo je veći od fotografskog koji se mjeri u plavom dijelu spektra. Vizualni sjaj maglice je + 10.1 magnituda, a fotografski + 12.2 magnitude. Posljedica razlike u sjaju je taj da planetarne maglice sadrže velike količine dvostruko ioniziranog kisika, O III, u sebi koji zrači u valnim duljinama oko 500.7&nbsp;nm, tj zelenom dijelu spektra.

Udaljenost M76 je slabo poznata. Procijene se kreću do 1,700 ly do 15,000 ly.

## Amaterska promatranja
Maglicu je moguće uočiti u teleskopima s promjerom objektiva iznad 80&nbsp;mm. U 200&nbsp;mm teleskopu može se vidjeti cilindrična maglica sa svjetlijim zapadnim dijelom od istočnog. U sredini se može primijetiti tamnija regija. Maglica je vizualno duga oko 2' i široka oko 0.8'. UHC filter ne pomaže mnogo.

## NGC 651

**NGC 651** je planetarna maglica u zviježđu Perzeju. U stvari se radi o objektu NGC 650, odnosno maglici Messier 76 ili *Maloj Bučici* ili * Leptiru* koja je jedan od najtamnijih najteže uočljivih objekata u Messierovom katalogu. Zbog tog se je razloga nekad mislilo da se radi o dvama objektima koja su u međusobnom dodiru, pa su dobila dva broja. NGC 651 je dobio "sjeverni" dio maglice koji se nastavlja na južnu.

## Reference

## Vanjske veze
* Skica M76 kroz 200 mm teleskop
*
Messier 77

**Messier 77** (M77 ili NGC 1068) je prečkasta spiralna galaksija koju je 1780. otkrio Pierre Méchain u zviježđu Kit. Méchain je svoje otkriće javio Charlesu Messieru koji je obavio promatranje M77 i unio je svoj katalog. Messier, a kasnije i William Herschel, opisali su galaksiju kao skup zvijezda omotan u maglicu. Tek je sredinom 19. stoljeća Lord Rosse otkrio pravu prirodu ovog objekta kada je otkrio spiralnu strukturu galaksije.

## Svojstva
M77 je jedna od najsjajnijih galaktika u Messierovom katalogu. Razlog za veliki sjaj ove galaktike je aktivna jezgra. M77 je zapravo prototip Sayfertove galaksije. 
Udaljenost M77 je oko 47 milijuna ly, njene kutne dimenzije su 7'x6' što odgovara stvarnim dimenzijama od 90,000 ly. Masa galaktike je oko 1 bilijun sunčevih masa i time je podjednake mase kao Andromeda ali manje mase od našeg Mliječne staze. M77 pokazuje jasnu spiralnu strukturu s širokim spiralnim krakovima i sjajnom jezgrom. Neobično je što se spiralni krakovi sastoje većinom od starijih, žutih zvijezda, a središte od mladih zvijezda.

U središtu M77 nalazi se izvor energije nevjerojatne snage. Izvor je toliko jak da tjera oblake prašine oko jezgre da se gibaju brzinama od nekoliko stotina kilometara u sekundi. U jezgri galaktike je otkriven jak izvor radiovalova nazvan Cetus A, poznat još i kao 3C 71. Istraživanja s teleskopima Hubble i Keck otkrila su snažan izvor zračenja s promjerom manjim do 12 ly, okružen s duguljasto strukturom dugom 100 ly (nakupina zvijezda ili prašine). Detaljna istraživanja radioteleskopima otkrila su disk materijala od 5 ly u promjeru kako kruži oko objekta. Istraživanja su potvrdila teoriju da se u središtu M77 nalazi mini kvazar. Vjeruje se da je masa središnjeg objekta oko 10 milijuna sunčevih masa.

Oko središta M77 smjestila se regija u kojoj se intenzivno formiraju zvijezde. Vjeruje se da je to najsvjetlija takva regija u krugu od 100 milijuna godina svjetlosti.

## Amaterska promatranja
M77 može se lako uočiti već i 80&nbsp;mm teleskopom. Njen prividni sjaj iznosi + 8.9 magnituda. Kod ove galaktike se posebno ističe sjajna jezgra. U 200&nbsp;mm teleskopu moguće je vidjeti sjajnu jezgru okruženu tamnijim diskom. Jezgra galaktike je veoma svijetla, gotovo zvijezdolika.

## Vanjske veze

* Skica M77
* 
*
Messier 78

**Messier 78** (M78 ili NGC 2068) je refleksijska maglica u zviježđu Orion. Otkrio ju je Pierre Méchain, suradnik Charlesa Messiera.

## Svojstva
M78 pripada kompleksu Orion, golemom oblaku prašine i plina s središtem u Orionovoj maglici. Udaljenost tog oblaka je 1,600 ly. M78 je dio kompleksa koji uključuje NGC 2064, NGC 2067, NGC 2071 i McNeilovu maglicu (otkrivena 2004.). Zajedno s drugim maglicama poput NGC 2024 dio je velikog molekularnog oblaka LDN 1630, manjeg dijela Orionova kompleksa. Dimenzije M78 su oko 4 ly.

Refleksijska maglica je neproziran oblak prašine i plina koji reflektira svijetlo obližnjih zvijezda. U slučaju M78, radi se o zvijezdama HD 38563A i HD 38563B, obje magnitude + 10. Refleksijska priroda maglice M78 otkrivena je 1919. prilikom sprektroskopskih istraživanja. Astronomi su primijetili da spektar maglice je kontinuiran i odgovara spektru obližnjih zvijezda.

Oko i u M78 nalazi se 45 zvijezda male mase koje pripadaju zvijezdama tipa T Tauri. To su promjenjive zvijezde, spektralne klase F i G. Njihov sjaj je 4 do 5 magnituda veći od zvijezda slične mase i spektralnog tipa. Vjeruje se da su to veoma mlade zvijezde koje se još formiraju.

Istraživanja u infracrvenom dijelu spektra (poput projekta 2MASS za čijeg je trajanja nastala fotografija desno)otkrila su otvoreni skup s 192 zvijezde razasute na prostoru od 4 ly.

## Amaterska promatranja
M78 zna biti problematičan objekt, posebno ako u blizini mjesta promatranja postoji kakav izvor svjetlosnog zagađenja ili veće naselje. Pod tamnim nebom i manji teleskopi će bez problema pokazati ovu maglicu kao oblačić koji podsjeća na komet. U 200&nbsp;mm teleskopu vidi se nekoliko zvijezda u blizini maglice i njena susjeda, NGC 2067.

## Reference

## Vanjske veze

* Skica M78
Messier 79

**Messier 79** (M79 ili NGC 1904) je kuglasti skup u zviježđu Zec. Otkrio ga je Pierre Méchain 1780. godine. Charles Messier unio ga je u svoj katalog 17. prosinca 1780. godine. Kao i većinu kuglastih skupova, prvi ga je u zvijezde razlučio William Herschel 1784. godine.

## Svojstva
M79 je prekrasan kuglasti skup na neobičnom mjestu. Nalazi se na suprotnoj strani od središta Mliječne staze. Za promatrača iz središta galaksije, M79 nalazio bi se daleko iza nas. Udaljenost skupa je 42,100 ly od nas i 60,000 ly od središta galaksije. Na toj udaljenosti prividni promjer skupa od 9.6' odgovara linearnom promjeru od 118 ly. Skup je umjereno eliptičan i sadrži samo 7 poznatih promjenjivih zvijezda. Od nas se udaljava brzinom od 200&nbsp;km/s.

Novija istraživanja otkrila su moguć razlog neobičnog položaja skupa. Postoji mogućnost da je skup bio ili još uvijek je dio patuljaste eliptične galaksije Canis Major Dwarf koja upravo prolazi kroz Mliječnu stazu. Vjeruje se da su kuglasti skupovi NGC 1851, NGC 2298 i NGC 2808 također članovi patuljaste galaksije.

## Amaterska promatranja
Kroz 200&nbsp;mm teleskop skup je malen, veliko oko 2' s sjajnim središtem promjera 1'. Na rubovima se može uočiti granulacija. Sam skup je relativno taman s prividnim sjajem od + 7.7 magnituda.

## Vanjske veze
Skica M79
Messier 80

**Messier 80** (M80 ili NGC 6093) je kuglasti skup kojeg je Charles Messier otkrio 1781. u zviježđu Škorpionu, nešto sjevernije od zvijezde Antares. Messier je skup vidio kao još jednu "maglicu bez zvijezda", a prvi ga je na zvijezde razlučio William Herschel oko 1785. godine. Herschel je skup opisao kao jedan od najgušćih skupova koje je ikada vidio.

## Svojstva
M80 je tip II kuglasti skup i nalazi se među dosad najgušćim otkrivenim skupovima. Skup se nalazi na udaljenosti od oko 32,600 ly, ima prividni promjer od 10' i stvarni promjer od 95 ly. Vjeruje se da skup sadrži nekoliko stotina tisuća zvijezda.

Zbog velike gustoće zvijezda, sudari među njima su relativno česti. Posljedica toga je velik broj zvijezda plavih lutalica. Plave lutalice nastaju kada se zbog velike gustoće sudare i spoje dvije zvijezde. Zvijezda koja tada nastane ima veću temperaturu nego zvijezde s sličnim sjajem.

U svibnju 1860. godine otkrivena je nova u skupu. Zvijezda je dosegla prividni sjaj od + 7.0 magnituda i dobila je oznaku *T Scorpii*. Nova je nekoliko dana svojim sjajem nadmašivala cijeli skup koji ima prividni sjaj od + 7.3 magnitude. Ako je procijenjena udaljenost točna, apsolutni sjaj nove je bio magnitude -8.5, ili oko 215,000 veći od sjaja Sunca.

## Amaterska promatranja
M80 je dovoljno sjajan da ga se može uočiti dvogledom. U manjim teleskopima će izgledati kao komet bez repa. Veći teleskopi, od 200&nbsp;mm, pokazat će skup kao kuglu svijetla od 3' u promjeru s gotovo zvjezdolikom jezgrom i naznakama granulacije pri rubovima.

## Vanjske veze

* Skica kuglastog skupa M80
Velika džamija u Djennéu

**Velika džamija u Djennéu** je najveća zgrada od opeke i blata na svijetu koju mnogi arhitekti smatraju najvećim dostignućem sudano-sahelske arhitekture, iako se na njoj vide i očiti islamski uticaji. Džamija je smještena u gradu Djenné u Maliju, na plavnoj ravnici rijeke Bani. Prva džamija na toj lokaciji je sagrađena u 13. vijeku, a trenutna građevina datira iz 1907. Osim što predstavlja središte društvenog života u Djennéu, smatra se jednom od najvećih znamenitosti Afrike. Zajedno sa "Starim gradovima Djennéa" UNESCO ju 1988. proglasio lokalitetom Svjetske baštine.

## Vanjske veze

* Photos of Mali and the Great Mosque by Andy Gilham
Messier 75

**Messier 75** (M75 ili NGC 6864) je kuglasti skup u zviježđu Strijelcu. Otkrio ga je Pierre Méchain 27. kolovoza 1780. godine. Charles Messier ga je promatrao u listopadu 1780. i uvrstio ga u svoj katalog nakon što je odredio njegov položaj. William Herscel je prvi koji je skup razlučio u zvijezde 1784. i opisao ga je kao minijaturni M3.

## Svojstva
Udaljen 67,000 ly, M75 je jedan od najudaljenijih kuglastih skupova iz Messierova kataloga. Nalazi se daleko iza centra galaksije. Kutni promjer skupa od 6.6' odgovara linearnom promjeru od 130 ly.

M75 je jedan od kompaktnijih skupova, klasificiran kao tip I skup.

## Amaterska promatranja
M75 se može uočiti u većem dvogledu za tamnih noći. Kroz teleskop izgleda kao mutna mrlja i teško ga je razlučiti na zvijezde. U 200 mm teleskopu izgleda kao okrugla mrlja s sjajnijom jezgrom.
Messier 74

**Messier 74** (M74 ili NGC 628) je spiralna galaksija u zviježđu Ribe. Galaksija je primjer spiralnih galaktika "veliko dizajna" u kojima su jasno vidljivi i izraženi spiralni krakovi. M74 nam je okrenuta naličjem pa su spiralni krakovi odlično vidljivi.

Pierre Méchain je otkrio galaksiju krajem rujna 1780. godine. Svoje otkriće otkrio je suradniku i prijatelju Charlesu Messieru. Messier je odredio položaj galaktike i unio je u svoj katalog 18. listopada 1780. godine. M74 je bila među prvih 14 "spiralnih maglica" koje je prepoznao Lord Rosse sredinom 19. stoljeća.

## Svojstva
M74 se nalazi na udaljenosti od oko 30 milijuna ly. Prividne dimenzije galaktike su 10.2'x9.5' što znači da su linearne dimenzije oko 90,000. U usporedbi s našom galaksijom Mliječnom stazom, M74 je tek neznatno manja. Galaksija se od nas udaljava brzinom od 793&nbsp;km/s.

Spiralni krakovi M74 su veoma simetrični i široki. Na fotografijama je moguće vidjeti plave grudice po spiralnim krakovima. Te grudice su mladi otvoreni skupovi, tek nastali iz oblaka plina i prašine. Simetričnost spiralnih krakova uzrokovana je tzv "valovima gustoće". Valovi gustoće nastaju kada na materijal koji kruži oko galaktike naleti spiralni krak. Taj materijal onda poprimi oblik luka i na kraju se stopi s materijom spiralnog kraka. Time se povećava gustoća spiralnih krakova i održava njihov prvotni oblik. Širina spiralnih krakova je oko 1000 ly.

M74 je dominantni član grupe od nekolicine galaksija. U grupi se nalaze galaktike NGC 660, UGC 891, UGC 1176, UGC 1195 i UGCA 20.

## Amaterska promatranja
M74 veoma je teško uočiti u prostorima gdje postoji svjetlosno zagađenje. Kroz 100&nbsp;mm teleskop će se vidjeti samo sjajna jezgra. 200&nbsp;mm teleskop neće pokazati mnogo više, tek jezgru i oko nje okrugao oblak od 4' u promjeru. Teleskopi veći od 400&nbsp;mm pokazat će spiralne krakove i pojedine čvorove u spiralnim krakovima.

## Vanjske veze

* Skica M74 kroz 300mm teleskop